Қонуни Ҷумҳурии Тоҷикистон

Оид ба ворид намудани тағйироту илова ба Қонуни Ҷумҳурии Тоҷикистон «Дар бораи барҳамдиҳии ташкилотҳои қарзӣ»

**Моддаи 1.** Ба Қонуни Ҷумҳурии Тоҷикистон «Дар бораи барҳамдиҳии ташкилотҳои қарзӣ» аз 28 июни соли 2011 (Ахбори Маҷлиси Олии Ҷумҳурии Тоҷикистон, с. 2011, №6, мод. 432; с. 2012, №7, мод. 701; с. 2018, №7-8, мод. 533; с. 2023, №1-3, мод. 14) тағйироту иловаи зерин ворид карда шаванд:

1. Муқаддимаи Қонун дар таҳрири зерин ифода карда шавад:

«Қонуни мазкур асосҳои ҳуқуқӣ, ташкилӣ ва иқтисодии татбиқи раванди барҳамдиҳии ихтиёрӣ ва маҷбурӣ, аз ҷумла раванди муфлисшавии ташкилотҳои қарзиро муқаррар менамояд.».

2. Дар матни Қонун калимаҳои «ӯҳдадориҳои», «ӯҳдадории», «ӯҳдадоранд», «ӯҳдадор», «ӯҳдадориҳо», «ӯҳдадорӣ», «ӯҳдадориҳое», «Ӯҳдадориҳои», «граждании», «мӯҳлат», «мӯҳлати», «Мӯҳлати», «мӯҳлатро», «мӯҳлатрасидаи» ва «мӯҳру» мувофиқан ба калимаҳои «уҳдадориҳои», «уҳдадории», «уҳдадоранд», «уҳдадор», «уҳдадориҳо», «уҳдадорӣ», «уҳдадориҳое», «Уҳдадориҳои», «мадании», «муҳлат», «муҳлати», «Муҳлати», «муҳлатро», «муҳлатрасидаи» ва «муҳру» иваз карда шаванд.

3. Ба сархати шашуми моддаи 3 пас аз калимаҳои «ташкилоти қарзӣ,» калимаҳои «инчунин, баҳодиҳанда,» илова карда шаванд.

4. Дар қисми 7 моддаи 6 калимаҳои «дигар асосҳо» ба калимаҳои «дигар асосҳои муқаррарнамудаи қонунгузории Ҷумҳурии Тоҷикистон» иваз карда шаванд.

5. Аз сархати ҳафтуми қисми 1 моддаи 13 аломат ва калимаҳои «(қарорҳо, таъинот ва ғайраҳо)» хориҷ карда шаванд.

6. Дар сархати дуюми қисми 6 моддаи 17 калимаҳои «нархгузории» ва «нархгузорон» мувофиқан ба калимаҳои «баҳодиҳии» ва «баҳодиҳанда» иваз карда шаванд.

7. Дар қисми 2 моддаи 58 калимаҳои «аз рӯи виҷдон» ба калимаи «бовиҷдонона» иваз карда шаванд.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 3 январи соли 2024, № 2041**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи барҳамдиҳии ташкилотҳои қарзӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи барҳамдиҳии ташкилотҳои қарзӣ» ҷонибдорӣ карда шавад.

**Раиси Маҷлиси миллии**

**Маҷлиси Олии Ҷумҳурии Тоҷикистон Рустами Эмомалӣ**

**ш. Душанбе, 27 декабри соли 2023, № 464**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи барҳамдиҳии ташкилотҳои қарзӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи барҳамдиҳии ташкилотҳои қарзӣ» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон М. Зокирзода**

**ш. Душанбе, 11 октябри соли 2023, № 1143**